Խոսելով պլաստիկ վիրահատությունների գնային անհամեմատելիության մասին՝ Էդգար Հայրապետյանը շտապում է ավելացնել, որ հայ բժիշկների մասնագիտական հմտությունները ոչնչով չեն զիջում աշխարհի և ոչ մի երկրի մասնագետների աշխատանքներին: «Իհարկե կլինեն մարդիկ, մասնագետներ, որոնք չեն կարող ստանալ պահանջվող որակը, չէ՞ որ մասնագետ դառնում են տարիների քրտնաջան աշխատանքի, փորձի արդ-յունքում: Դրա համար այս գործով պետք է զբաղվեն հմուտ մարդիկ, ովքեր 90%-ով համոզված են, որ խնդիր չեն ունենա»,-նշում է փորձառու վիրաբույժը: Հայ և արտասահմանցի այցելուներին կատարյալ արդյունքներ ապա-հովելու նպատակով Հայաստանի պլաստիկ վիրաբույժների ասոցիացիան հետևողական է գործի նկատմամբ. այսուհետ սկսնակ մասնագետներին չի տրամադրվելու վիրահատությունների ամբողջ ծավալը, ինչը կտանի որակի բարձրացման: «Եթե համատեղում ենք տուրիզմն ու էսթետիկ վիրաբուժությունը, ուրեմն որակը անքն-նարկելի պետք է լինի: Խոսքը տրավմայի մասին չէ, առողջ մարդը գումար է տրամադրում, ուրեմն պետք է լիարժեք լինի արդյունքը»,-ասում է երիտասարդ պլաստիկ վիրաբույժը: